
Kreditning to‘liq qiymati miqdori:
_____(_________________) foiz
so‘z bilan



JISMONIY SHAXSLARGA «KOMFORT» AVTOKREDITINI (AVTOTRANSPORT SOTIB OLISH UCHUN) AJRATISH BO‘YICHA _____-SONLI KREDIT SHARTNOMASI
       ______________                                                           202_-yil «___»-___________
“Mikrokreditbank” aksiyadorlik tijorat banki (bundan buyon matnlarda “BANK” deb yuritiladi) nomidan 20__-yil “___”-_________da berilgan ___________-sonli ishonchnoma asosida ish yurituvchi “Mikrokreditbank” ATB ____________________________ ______________ filiali boshlig‘i  _________________________  bir tomonidan va keyingi o‘rinlarda “QARZ OLUVCHI” deb ataluvchi: O‘zbekiston Respublikasi fuqarosi ______________________________ (Pasport ma’lumotlari: _____ №_____________, _______________________________ tomonidan _______-yil “___”-__________da berilgan) ikkinchi tomondan ushbu shartnomani quyidagilar to‘g‘risida tuzdilar.

I. ASOSIY TUSHUNCHALAR
1.1. Ushbu shartnoma matnida keltirilgan barcha atamalar, agar kontekstdan boshqacha mazmun anglashilmasa, ushbu bo‘limda keltirilgan ta’riflarga ega:
1.1.1. Avtokredit – jismoniy shaxsga uning iste’mol ehtiyojlarini qondirish uchun bank tomonidan to‘lovlilik, muddatlilik, maqsadlilik, qaytarishlilik va ta’minlanganlik shartlarida birlamchi bozorda avtotransport vositasini sotib olish uchun taqdim etiladigan iste’mol krediti;
1.1.2. Kredit obyekti – __________________________________ rusumidagi yengil avtotransport vositasi;
1.1.3. Dastlabki badal – pul mablag‘lari, shu jumladan qarz oluvchi tomonidan Bankdagi hisobraqamiga kiritilgan va yetkazib berish shartnomasi bo‘yicha sotib olinadigan transport vositasi uchun qisman to‘lov hisoblanadigan mablag‘lar;
1.1.4. Qarz oluvchi – bank bilan tuzilgan kredit shartnomasi doirasida avtotransport vositasini (avtomobilni) sotib olish uchun iste’mol kreditini olgan jismoniy shaxs;
1.1.5. To‘lov qobiliyati – qarz oluvchining umumiy daromadlarini tahlil qilishdan kelib chiqqan holda aniqlangan kredit shartnomasi bo‘yicha to‘lov majburiyatlarini o‘z vaqtida va to‘liq bajarish qobiliyati;
1.1.6. To‘lov majburiyatlari – qarz oluvchining kredit shartnomasi bo‘yicha qarzini, uning foizini mazkur shartnomada va boshqa to‘lovlarda (avtokreditni rasmiylashtirish xarajatlari) ko‘rsatilgan summa va muddatlarda to‘lash majburiyati;
1.1.7. Sotuvchi / diler – avtotransport vositasini shu jumladan kredit mablag‘lari hisobiga sotib olinadigan avtotransport vositasini sotadigan yuridik shaxs (avtosalon);
1.1.8. Kredit ta’minoti – kreditga olingan avtotransport vositasi, qo‘shimcha ta’minot sifatida boshqa mol-mulk va sug‘urta polisi.

II. SHARTNOMA MAQSADI VA KREDIT AJRATISH SHARTLARI
2.1. 1 dona ________________________ rusumli yengil avtotransport vositasini sotib olish uchun, ______ (___________________________) oy muddatga, ____ (____________________) foiz boshlang‘ich badal bilan, yillik ___ (______so‘z bilan______) foiz ustama to‘lash sharti asosida _______________________ (_______________so‘z bilan_________________) so‘m miqdorida avtokredit mablag‘i ajratiladi.
2.2. Muddati o‘tgan asosiy qarz uchun foiz (oshgan foiz): shartnomaning 2.1-bandida ko‘rsatilgan foiz miqdori darajasidan 1,5 baravar miqdorda.
2.3. Boshlang‘ich badal: Avtotransport vositasining ____% ni tashkil etuvchi ________________________ (______so‘z bilan______) so‘m miqdoridagi pul mablag‘lari.
2.4. Qarz oluvchi tomonidan olingan kredit hisobini yuritish uchun bank Qarz oluvchiga tegishli hisobvaraqlarni ochadi.
2.5. Kredit mablag‘lari ushbu shartnoma tuzilgandan so‘ng va belgilangan tartibda to‘liq rasmiylashtirilgandan so‘ng hamda Bank tomonidan ushbu shartnomaning 4-bo‘limiga muvofiq, qaytarish, to‘lov qobiliyati, to‘lov kafolatlarining ishonchliligi va ushbu shartnoma bo‘yicha boshqa shartlarning bajarilishini aniqlaydigan hujjat(lar) olingandan keyin 3 (uch) bank ish kuni mobaynida Sotuvchi/Diler hisob raqamiga o‘tkaziladi.
2.6. Kredit qarz oluvchining bankda ochilgan kredit hisobvarag‘idan, sotuvchining/dilerning hisobvarag‘iga pul o‘tkazish sanasidan boshlab berilgan hisoblanadi va qarz oluvchi tomonidan bankka qarz miqdori va kredit bo‘yicha barcha turdagi hisoblangan foizlar qaytarilgan kundan boshlab qaytarilgan deb hisoblanadi.
2.7. Kreditdan foydalanganlik uchun foizlar kredit berilgan kundan boshlab, kredit qarzining ish kuni oxiridagi qoldig‘i va har oydagi haqiqiy kunlar soni bo‘yicha, kredit to‘liq so‘ndirilgunga qadar har kuni hisoblab chiqiladi.

III. KREDITNI QAYTARISH SHARTLARI
3.1. Qarz oluvchi tomonidan oylik to‘lovlarni to‘lash, shu jumladan, hisoblangan foizlar summasi, asosiy qarzning qismlari va ushbu shartnomaga muvofiq boshqa to‘lovlar qarz oluvchi yoki uning vakolatli vakili tomonidan Bankning istalgan filialda, shuningdek, mobil ilovalar, to‘lov terminallari (infokiosklar), to‘lov tizimlari (Click, Payme va boshqalar) orqali, bank o‘tkazmasini amalga oshirish yo‘li bilan, bank yoki boshqa banklarning kassalari orqali, yoxud Qarz oluvchining Bankda ochilgan barcha hisobvaraqlaridan tegishli summani yechib olish yo‘li bilan amalga oshirilishi mumkin.
3.2. Kredit bo‘yicha foizlar har kuni asosiy qarz qoldig‘i bo‘yicha hisoblanadi. Foizlarni hisoblash uchun yiliga 365 kunga asoslangan usul ishlatiladi. Qarz oluvchi hisoblangan foizlar va kredit bo‘yicha asosiy qarz summasini ushbu shartnomaning 1-ilovasi bo‘lgan Kreditni qaytarish jadvaliga muvofiq ko‘rsatilgan miqdor va muddatlarda har oyning 15-sanasidan kechiktirmay to‘lash majburiyatini oladi. Shu bilan birga, 1-ilovada keltirilgan Kreditni to‘lash jadvalida ko‘rsatilgan kredit uchun hisoblangan foizlarning oylik miqdori yakuniy emas va u kredit berilgan haqiqiy sanasiga, asosiy qarzni muddatidan oldin to‘lash yoki qisman qaytarish miqdoriga, dam olish kunlari / ishlamaydigan va bayram kunlariga bog‘liq bo‘ladi.
3.3. Kredit shartnomasi bo‘yicha qarzlarning qisman muddatidan oldin to‘lanishi qarz oluvchining kredit shartnomasi bo‘yicha to‘lovlari miqdorining, to‘lovlar miqdorini aniqlash tartibining va muddatlari davriyligining o‘zgarishiga sabab bo‘lmaydi.
3.4. Ushbu shartnoma bo‘yicha qarzni qisman muddatidan oldin qaytarilganida, asosiy qarzning qolgan qismidan qisman muddatidan oldin to‘langan summa chegirib tashlanadi, bunda oylik to‘lov asosiy qarz bo‘yicha qisman to‘lov summasiga kamayadi, foizlar 3.2-bandga muvofiq hisoblab chiqiladi va kredit berilgan muddat o‘zgarmaydi.
3.5. Agar ushbu shartnomaning 1-ilovasi bo‘lgan Kreditni qaytarish jadvalida nazarda tutilgan asosiy qarz va hisoblangan foizlarni (yoki uning bir qismini) so‘ndirish sanasi bank ish kuniga to‘g‘ri kelmasa, to‘lov ish kuni bo‘lmagan kundan keyingi birinchi ish kuniga ko‘chiriladi, oylik to‘lov miqdori va ishlamaydigan kunlar miqdori bo‘yicha amalga oshiriladi.
3.6. Agar qarz oluvchi ushbu shartnomaning 1-ilovasida ko‘rsatilgan sanalarda kredit bo‘yicha asosiy qarzni qaytarmasa, qarz oluvchi muddati o‘tgan qarzning har bir kuni uchun bank foizini 2.2-bandga muvofiq oshirilgan stavka bo‘yicha to‘laydi.
3.7. Qarz oluvchining tegishli hisobvaraqlarida qarzdorning qarzini uzish uchun to‘lanishi zarur bo‘lgan summa, kredit bo‘yicha asosiy qarzi va hisoblangan foizlar miqdoridagi mablag‘ mavjud bo‘lmaganda to‘lash, yetarli bo‘lmagan mablag‘lar summasi muddati o‘tgan hisoblanadi.
3.8. Qarz oluvchining majburiyatlari kreditning butun summasini bankka qaytargandan so‘ng, kreditdan foydalanganlik uchun foizlar, kreditni o‘z vaqtida to‘lamaganligi uchun kechiktirilgan foizlar, kreditni qaytarish sanasi bo‘yicha belgilanadigan ushbu shartnoma shartlariga muvofiq jarimalar va qarzni undirish bilan bog‘liq xarajatlar qoplanganidan keyin tegishlicha va to‘liq bajarilgan deb hisoblanadi.
3.9. Kreditni qaytarish hisobvarag‘iga kelib tushgan yoki qarz oluvchining bankdagi har qanday hisobvarag‘ida mavjud bo‘lgan pul mablag‘lari quyidagi navbatga muvofiq qarzni so‘ndirish uchun yo‘naltiriladi yoki o‘tkaziladi:
- muddati o‘tgan foizlar (hisoblangan, lekin qaytarilishi kerak bo‘lgan kunda to‘lanmagan);
- muddati o‘tgan asosiy qarz bo‘yicha hisoblangan foizlar;
- muddati o‘tgan asosiy qarz;
- hisoblangan, lekin kredit bo‘yicha muddati o‘tmagan foizlar;
- kredit bo‘yicha asosiy qarz;
- bankning qarz oluvchining qarzini undirish bilan bog‘liq xarajatlari.

IV. KREDIT TA’MINOTI
4.1. Ushbu shartnoma bo‘yicha taqdim etilgan kredit quyidagicha ta’minlanadi:
4.1.1. Asosiy ta’minot - 2.1-bandga muvofiq sotib olinadigan avtomobil;
4.1.2. Kredit shartnomasi bo‘yicha majburiyatlar bajarilishining vaqtincha ta’minoti – _____________ (_____________so‘z bilan_______________) so‘mlik asosiy qarz va hisoblangan foizlar qaytmasligi xavfidan sug‘urta polisi.
4.1.3. Asosiy ta’minot bo‘yicha majburiyatlarning bajarish - qarz oluvchi tomonidan olinadigan avtotransport vositasini, shu jumladan, kredit hisobiga sotib olinadigan avtotransport vositasini (keyingi o‘rinlarda “Garov predmeti” deb ataluvchi) garovga qo‘yish hisoblanadi. Garov predmeti ___________ (___________so‘z bilan____________) so‘m miqdoridagi kelishilgan garov qiymati bo‘yicha qabul qilinadi, bu kredit summasining kamida 125% ni tashkil qiladi. Garovning aniq shartlari O‘zbekiston Respublikasining amaldagi qonunchiligiga muvofiq rasmiylashtirilgan Garov predmetining Garov shartnomasida belgilanadi. Qarz oluvchi sug‘urta kompaniyasi orqali "Garov predmeti"ni sug‘urtalashga va mazkur shartnomaning butun amal qilish muddati uchun ushbu sug‘urtani ta’minlashga majburdir. Sug‘urta hodisasi yuz berganda naf oluvchi Bank hisoblanadi. Garov predmeti qiymatini kelishishning tegishli tarzda rasmiylashtirilgan dalolatnomasi, sug‘urta polisi va Garov predmetining tegishlicha rasmiylashtirilgan Garov shartnomasi qarz oluvchi tomonidan transport vositasi DYHXX organlarida ro‘yxatdan o‘tgan kundan boshlab 30 (o‘ttiz) kalendar kun mobaynida bankka taqdim etilishi kerak.
4.1.4. Vaqtinchalik ta’minot bo‘yicha majburiyatlarni bajarish bo‘lib «__________________________________» _____ning tegishli tarzda va muddat bilan rasmiylashtirilgan, kredit summasining kamida ________% ni tashkil qiluvchi ________________________ (___________so‘z bilan____________) so‘mlik kredit qaytmasligi xavfidan himoyalovchi sug‘urta polisi hisoblanadi. 
4.2. Ushbu shartnoma bo‘yicha kreditning qaytarilishini ta’minlashning aniq shartlari O‘zbekiston Respublikasining amaldagi qonunchiligiga muvofiq tuzilgan alohida shartnomalar doirasida tartibga solinadi. Shu bilan birga notarial tasdiqlashni va/yoki davlat ro‘yxatidan o‘tkazishni talab qiluvchi shartnomalar ularning notarial tasdiqdan o‘tkazilgan va/yoki davlat ro‘yxatidan o‘tkazilgan paytidan boshlab tuzilgan hisoblanadi.
4.3. Agar Bank sug‘urta mukofotini bank hisobidan to‘lasa, Qarz oluvchi 3 bank kuni mobaynida sug‘urta mukofoti summasini Bankka to‘lab berish majburiyatini oladi.
4.4. Qarz oluvchi kreditning qaytarilishini ta’minlash uchun hujjatlarni to‘g‘ri rasmiylashtirish bo‘yicha har qanday xarajatlarni o‘z zimmasiga oladi.
4.5. Qarz oluvchining majburiyatlarini bajarish uchun bir qancha ta’minotlarning mavjudligi bir-birini inkor etmaydi, majburiyatlarni bajarishning har bir usuli mustaqil va bir-biriga bog‘liq emas. Agar majburiyatlarning bajarilishini ta’minlash usullariga undiruvni qaratish zarur bo‘lsa, tanlov huquqi bankda qoladi, u o‘z ixtiyori bilan majburiyatlarni bajarishning har qanday usuli yoki barcha usullari uchun talablarni taqdim etishi mumkin. 
Bank quyidagi hollarda bankni qanoatlantiruvchi qo‘shimcha ta’minotni talab qilishga haqli:
- qarz oluvchining moliyaviy ahvoli yomonlashganida;
- likvidlik, qadr va qiymat yo‘qolganida;
- bozor narxi sezilarli darajada pasayganida;
- shartnoma asosida taqdim etilayotgan kredit ta’minoti qisman yoki to‘liq yuqotilganda, yo‘q qilinganda;
- qarzdorning ushbu shartnoma majburiyatlarini bajarmasligi xavfini orttiruvchi boshqa omillarning yuzaga kelishi.
4.6. Agar qarz oluvchi ushbu shartnomaning 4.1-bandi shartlarini bajarmagan va ushbu shartnomada belgilangan sanaga qadar kredit bo‘yicha asosiy mablag‘ning, uning foizi va/yoki ushbu shartnoma shartlaridan kelib chiqadigan boshqa to‘lovlarni to‘lash bo‘yicha hech qanday to‘lovlarni amalga oshira olmaydigan holat yuzaga kelsa, O‘zbekiston Respublikasi amaldagi qonunchiligiga muvofiq Bank shartsiz va shubhasiz undiruvni garov predmetiga va/yoki 4.1-bandda ko‘rsatilgan krediti to‘lanmasligi xavfidan sug‘urta polisiga qaratish va taqdim etilgan kreditni muddatidan oldin undirib olish huquqini qo‘lga kiritadi.
4.7. Ushbu shartnoma bo‘yicha kreditning qaytarilishini ta’minlashning aniq shartlari O‘zbekiston Respublikasining amaldagi qonunchiligiga muvofiq rasmiylashtirilgan alohida Garov shartnomasi doirasida tartibga solinadi.
4.8. Undiruvni Garov predmetiga (predmetlariga) va/yoki uning (ularning) qism(lar)iga qaratishda bank bir tomonlama tartibda undirishning birinchi navbatdagi ob’ektini o‘z xohishiga ko‘ra tanlash huquqini o‘zida saqlab qoladi, yoki bir vaqtning o‘zida undiruvni garov predmetiga (predmetlariga) qaratish huquqini o‘zida saqlab qoladi. Undiruvni Garov predmetiga (predmetlariga) va/yoki uning (ularning) qism(lar)iga qaratish Bankni undiruvni garov predmetining boshqa ob’ektiga (ob’ektlariga) va/yoki uning (ularning) qism(lar)iga qaratishdan cheklamaydi. Qarz oluvchining qarzini sug‘urtalovchidan undirish tartibi tegishli sug‘urta shartnomasida belgilanadi.

V. BANK VA QARZ OLUVCHINING HUQUQ VA MAJBURIYATLARI
5.1. Bank quyidagilarga haqli:
5.1.1. Qarz oluvchi kreditning qaytarilishini ta’minlash bo‘yicha o‘z majburiyatlarini bajarmagan taqdirda unga to‘liq yoki qisman kredit berishni rad etish;
5.1.2. Ushbu shartnomaning amal qilish muddati davomida tegishli monitoringni amalga oshirish: qarz oluvchining to‘lov qobiliyatini uning daromadlari to‘g‘risidagi ma’lumotlar asosida tekshirish, taqdim qilingan ta’minotning saqlanganligini, sug‘urtalanganligini, yetarliligini va likvidligini tekshirish. Bunday tekshiruvlarning davriyligi bank tomonidan belgilanadi;
5.1.3. Bank quyidagi hollarda qarz oluvchidan kreditni muddatidan oldin to‘lashni (hisoblangan foizlarni hisobga olgan holda) talab qilish va bundan keyin kredit berishni to‘xtatish huquqiga ega:
a) ushbu shartnoma bo‘yicha qarz oluvchi tomonidan qabul qilingan majburiyatlarning buzilishi va/yoki bajarilmasligi va/yoki lozim darajada bajarilmasligi;
b) qarz oluvchi kredit mablag‘laridan boshqa maqsadlarda foydalansa (maqsadga muvofiq foydalanilmasligi);
v) qarz oluvchi kredit berish to‘g‘risida qaror qabul qilish uchun muhim bo‘lgan masalalar bo‘yicha bankka noto‘g‘ri yoki to‘liq bo‘lmagan ma’lumotlarni taqdim etgan bo‘lsa;
g) kredit qaytarilishining ta’minoti yo‘qotilganida yoki qiymati pasayganida;
d) qarz oluvchining Bank xodimlari tomonidan ushbu shartnomaning 5.1.2-bandida ko‘rsatilgan tegishli monitoring va bank nazoratini o‘tkazilishidan bo‘yin tovlaganida;
e) ushbu shartnoma shartlaridan kelib chiqadigan asosiy qarz, foiz, komissiyalar va/yoki kredit bo‘yicha boshqa to‘lovlarni o‘z vaqtida to‘lamaslik;
j) transport vositasi O‘zbekiston Respublikasi IIV DYHXX organlarida ro‘yxatdan o‘tkazilib, egalik huquqini tasdiqlovchvi hujjatlar va davlat raqami olingan kundan boshlab 30 (o‘ttiz) kalendar kuni mobaynida garov shartnomasini rasmiylashtirmaslik;
z) Qarz oluvchi asosiy qarzni uzish, foizlarni to‘lash bo‘yicha o‘z majburiyatlarini bajarmagan va/yoki lozim darajada bajarmagan taqdirda, to‘lov muddatlari kelganda bank Fuqarolik kodeksining 783-moddasiga muvofiq qarzdorning ko‘rsatmasisiz (akseptsiz tartibda) zarur mablag‘larni yechib olish huquqini o‘zida saqlab qoladi. Ushbu orqali Qarz oluvchi Bankka ushbu shartnoma bo‘yicha undan undirilishi kerak bo‘lgan tegishli summani Qarz oluvchining barcha hisobvaraqlaridan uning ko‘rsatmasisiz akseptsiz tartibda yechib olish bo‘yicha shartsiz va shubhasiz huquq beradi;
i) ushbu shartnomada va O‘zbekiston Respublikasining amaldagi qonunchiligida nazarda tutilgan boshqa hollarda.
5.1.4. Bank talablari ushbu shartnomaning 5.1.3-bandiga muvofiq bajarilmagan taqdirda, Bank ushbu shartnoma shartlariga binoan undiruvni kreditni qaytarish ta’minotiga va qarz oluvchining boshqa mol-mulkiga qaratish huquqiga ega bo‘ladi.
5.1.5. Qarz oluvchi qarzdor tomonidan asosiy qarzni va unga hisoblangan foizlarni kredit shartnomasida kelishilgan muddatda qaytarilmasa, bank Fukarolik kodeksining 280-moddasi ikkinchi qismiga, shuningdek Vazirlar Maxkamasining 422-sonli qaroriga asosan bank va mijoz o‘rtasida tuzilgan hamda notarius tomonidan tasdiqlangan yozma bitimga muvofiq mustaqil ravishda, sudga murojaat qilmasdan, garov predmetini tasarruf qilish huquqiga ega bo‘ladi.
5.1.6. Qarz oluvchi tomonidan muddatida qaytarilmagan kredit asosiy qarzdorligiga kredit shartnomasida ko‘rsatilgan foiz miqdori darajasidan 1,5 baravar miqdorda foiz hisoblash.
[bookmark: _GoBack]5.1.7. Qarz oluvchi tomonidan muddatida qaytarilmagan foiz to‘lovlari uchun kunlik 0,05 foiz miqdorida penya hisoblash, lekin jami hisoblangan penya miqdori muddati o‘tgan foiz qarzdorlikning 50 foizidan oshmasligi lozim.
5.1.8. Kredit byurosiga va garov reyestriga ushbu shartnoma shartlari va kreditning qaytarilishini ta’minlash hamda qarz oluvchining ushbu shartnoma bo‘yicha majburiyatlari bajarilishi haqida ma’lumot taqdim etish.
5.1.9. Qarz oluvchiga ajratilgan kredit bo‘yicha muddati o‘tgan kredit qarzdorligi, grafik bo‘yicha qarzdorligi, asosiy qarz va unga hisoblangan barcha foiz to‘lovlari, shuningdek oshirilgan foizi va muddati o‘tgan foizga hisoblangan penya qarzdorliklari o‘z vaqtida qaytarilmagan taqdirda, mazkur qarzdorliklar hamda to‘lovlarni qarz oluvchining O‘zbekiston Respublikasi hududidagi barcha bank muassasalarida har qanday valyutada ish haqi (pensiya) va boshqa maqsadlar bo‘yicha ochilgan plastik karta(lar)sidan hamda omonat hisobvaraqlaridagi pul mablag‘laridan akseptsiz avtomatik ravishda yechib olish.
Agarda akseptsiz undirib olish Qarz oluvchiga tegishli bo‘lgan xorijiy valyutada ochilgan bank plastik karta(lar)si va omonat hisobvaraqlariga nisbatan qo‘llanilsa, bank kredit bo‘yicha barcha qarzdorliklar va to‘lovlar yuzasidan zarur mablag‘larni yechib olinadigan sanada Markaziy bankning valyutani sotish kursi bo‘yicha konvertatsiya qilingan holda akseptsiz tartibda yechib oladi.
5.1.10. Agar Qarz oluvchi ushbu shartnomaning 4-bo‘limida ko‘rsatilgan ta’minotni ushbu shartnoma tuzilgan paytdan boshlab 15 kalendar kuni mobaynida taqdim etmasa, qarzdorni shartnomani bekor qilish kutilayotgan sanadan 5 kun oldin xabardor qilgan holda ushbu shartnomani bir tomonlama tartibda bekor qilish.
5.1.11. Kredit to‘lovlari bo‘yicha 90 kundan ortiq muddati o‘tgan qarzlar yuzaga kelgan taqdirda, belgilangan tartibda chora ko‘rish uchun yo‘l harakati xavfsizligi xizmatiga murojaat qilish, shu jumladan avtomobilni ushlash va uni jarima maydonchasiga evakuatsiya qilishni so‘rash.
5.1.12. Qarz oluvchi tomonidan ushbu shartnomada ko‘rsatilgan manzillar/telefon raqamlariga pochta jo‘natmalari, elektron aloqa vositalari, SMS–xabarlar yo‘llash orqali yoki boshqacha tarzda qarzdorga ushbu shartnoma bo‘yicha o‘z majburiyatlarini bajarish/bajarmaslik to‘g‘risidagi ma’lumotlarni, ushbu shartnoma bilan bog‘liq boshqa ma’lumotlarni, shuningdek, axborot, reklama materiallarini va tijorat takliflarini yo‘llash. Qarz oluvchi yuborilgan yozishmalarning uchinchi shaxslarning qo‘liga tushib qolishi bilan bog‘liq barcha xavfni o‘z zimmasiga oladi.
5.2. Bank majburiyatlari:
5.2.1. Qarz oluvchiga ushbu shartnomaning 4-bo‘limida belgilangan kreditni rasmiylashtirish bo‘yicha majburiyatlar bajarilgan paytdan e’tiboran ushbu shartnomada nazarda tutilgan shartlar va tartibda kredit berish;
5.2.2. Shartnomaga muvofiq, qarz oluvchi kredit (qarz) bo‘yicha qarzdorlikning summasini to‘lash majburiyatini to‘liq bajargan sanadan boshlab 3 (uch) ish kunidan kechiktirmay:
- qarz oluvchi tomonidan kredit to‘liq qoplagandan so‘ng, qarz oluvchining iltimosiga binoan, garov ta’minoti uchun ta’qiqni olib tashlash bo‘yicha tegishli organlarga ma’lumotnomalar taqdim etish.
- garovga qo‘yilgan mol-mulkka bo‘lgan bank huquqlarini Garov reyestridan o‘chirish bo‘yicha choralar ko‘rish.
5.2.3. Qarz oluvchi tomonidan ushbu Shartnomaga muvofiq kredit (qarz) miqdorini to‘lash bo‘yicha majburiyatlar to‘liq bajarilgandan so‘ng, qarz oluvchining yozma yoki og‘zaki so‘rovi bo‘yicha tegishli organlarga qarz majburiyatlarining bajarilishi to‘g‘risida xat taqdim etish.
5.3. Qarz oluvchi quyidagilarga haqli:
5.3.1. Kreditdan foydalanish holati haqida ma’lumot olish;
5.3.2. Ushbu shartnomada nazarda tutilgan miqdorlar, muddatlar va shartlarda kredit berilishini talab qilish;
5.3.3. Bo‘lajak va muddati o‘tgan to‘lovlar haqida xabar berish uchun bankning elektron xizmatlaridan foydalanish;
5.3.4. Kredit bo‘yicha qarzni to‘liq yoki qisman muddatidan oldin to‘lash, bunda bank amaldagi to‘lov jadvalini 1-ilovaga muvofiq, 3-bo‘limga muvofiq qayta hisoblashni amalga oshirishga majbur emas;
5.3.5. Ushbu shartnoma bo‘yicha garov sifatida taqdim etiladigan mol-mulkni baholash kompaniyasini, shuningdek ta’minot sifatida taqdim etiladigan mol-mulkni sug‘urtalash uchun sug‘urta kompaniyasini o‘z ixtiyori bilan mustaqil tanlash;
5.3.6. Kreditni qaytarish uchun mablag‘larni mobil ilovalar, to‘lov terminallari (infokiosklar), to‘lov tizimlari (Click, Payme va boshqalar) orqali, bank o‘tkazmasini amalga oshirish yo‘li bilan bank yoki boshqa banklar kassasi orqali yo‘naltirish;
5.3.7. Shartnoma tuzilgandan so‘ng, kredit mablag‘lari berilishidan oldin, shartnoma tuzilgan kundan boshlab 2 hafta ichida, bankni yozma ravishda xabardor qilish orqali kreditni olishni bepul rad etish.
5.3.8. Zarurat tug‘ilganda, kredit mablag‘lari hisobidan sotib olingan avtotransport vositasiga transport vositalariga GBU (Gaz ballon uskunalari) o‘rnatish bo‘yicha tegishli sertifikatga ega bo‘lgan vakolatli dilerdan GBU (Gaz ballon uskunalari)ni o‘rnatish. 
5.4. Qarz oluvchining majburiyatlari:
5.4.1. Ushbu shartnoma shartlarida ko‘zda tutilgan to‘lovlarni o‘z vaqtida amalga oshirish;
5.4.2. Ushbu shartnoma bo‘yicha majburiyatlarning bajarilishini ta’minlovchi shartnoma (lar) da nazarda tutilgan majburiyatlarni tegishlicha bajarish. Ta’minot yo‘qotilganda yoki bozor qiymati kamayganda Qarz oluvchi unga teng bo‘lgan ta’minotni taqdim etish yoki ta’minotni tiklash majburiyatini oladi;
5.4.3. 5 kalendar kuni mobaynida qarzni to‘lash: barcha muddati o‘tgan foizlar summasi, muddati o‘tgan asosiy qarz miqdori, shuningdek, bankdan ushbu shartnoma shartlariga muvofiq kechiktirilgan to‘lovlar to‘g‘risida xabarnoma/talablar olingan taqdirda bankning boshqa komissiyalarini to‘lash;
5.4.4. Yashash joyi, ish joyi, familiyasi yoki ismi-sharifi o‘zgarishi yoki qarz oluvchining ushbu shartnoma bo‘yicha o‘z majburiyatlarini bajarishiga ta’sir qilishi mumkin bo‘lgan boshqa holatlar haqida 3 kalendar kun ichida bankni xabardor qilish;
5.4.5. Bank tomonidan kredit berilishidan oldin ushbu shartnomaning 2-bo‘limida ko‘rsatilgan tartibga muvofiq dastlabki to‘lovni amalga oshirish;
5.4.6. Ushbu shartnoma doirasida bankka tegishli tarzda rasmiylashtirilgan kredit berishning to‘liq davri uchun garov obyektining sug‘urtalanganligi to‘g‘risidagi sug‘urta polisini taqdim etish;
5.4.7. Kredit mablag‘lari hisobidan sotib olingan avtotransport vositasiga GBU (Gaz ballon uskunalari) o‘rnatilganda hamda transport vositasi O‘zbekiston Respublikasi Ichki Ishlar Vazirligining Davlat Yo‘l Harakati Xavfsizligi Inspeksiyasida qayta ro‘yxatdan o‘tkazilgandan so‘ng, Qarz oluvchi Bankga avtotransport vositasining o‘zgartirishlar va qo‘shimchalar kiritilgan texnik pasportini taqdim etishi shart.
5.4.8. Mobil ilovalar yoki to‘lov tizimlari (Click, Payme va h.k.) orqali, shuningdek, bank o‘tkazmasi orqali yoki bank kassasi orqali asosiy qarzni muddatidan oldin to‘lash uchun mablag‘ yuborilganda, Qarz oluvchi kreditni to‘lash uchun hisob-kitob qilingan to‘lovdan so‘ng Bankni qarz to‘langanligi to‘g‘risida xabardor qilishi shart;
5.4.9. Ushbu shartnomaning amal qilish muddati mobaynida bankning yozma roziligisiz uchinchi shaxslar oldidagi muhim majburiyatlarni o‘z zimmasiga olmaslik, ya’ni boshqa kreditorlardan kredit va qarzlar olmaslik, boshqa shaxslarga kreditlar bermaslik, ushbu shartnoma bo‘yicha majburiyatlarni o‘z vaqtida bajarishga ta’sir etishi mumkin bo‘lgan uchinchi shaxslarning kreditorlari oldida kafil bo‘lmaslik;
5.4.10. 4-bo‘limiga muvofiq Bank tomonidan qilingan xarajatlarni qoplash.
5.4.11. Qarz oluvchiga ajratilgan kredit bo‘yicha muddati o‘tgan kredit qarzdorligi, grafik bo‘yicha qarzdorligi, asosiy qarz va unga hisoblangan barcha foiz to‘lovlari, shuningdek oshirilgan foizi va muddati o‘tgan foizga hisoblangan penya qarzdorliklari o‘z vaqtida qaytarilmagan taqdirda, mazkur qarzdorliklar hamda to‘lovlarning qarz oluvchining O‘zbekiston Respublikasi hududidagi barcha bank muassasalarida har qanday valyutada ish haqi (pensiya) va boshqa maqsadlar bo‘yicha ochilgan plastik karta(lar)sidan hamda omonat hisobvaraqlaridagi pul mablag‘laridan akseptsiz avtomatik ravishda bank tomonidan yechib olinishiga rozilik bildirish va qarshilik qilmaslik.
Agarda akseptsiz undirib olish Qarz oluvchiga tegishli bo‘lgan xorijiy valyutada ochilgan bank plastik karta(lar)si va omonat hisobvaraqlariga nisbatan qo‘llanilsa, kredit bo‘yicha barcha qarzdorliklar va to‘lovlar yuzasidan zarur mablag‘larning yechib olinadigan sanada Markaziy bankning valyutani sotish kursi bo‘yicha konvertatsiya qilingan holda akseptsiz tartibda bank tomonidan yechib olinishiga rozi bo‘lish va bunga qarshilik qilmaslik.

VI. TOMONLARNING JAVOBGARLIGI
6.1. Bank Qarz oluvchidan kredit bo‘yicha to‘lanmagan mablag‘larni qaytarishni, barcha hisoblangan foizlarni to‘lashni, shuningdek qarz oluvchi tomonidan bankka yetkazilgan barcha zararlarni qoplashni talab qilishga haqlidir.
6.2. Talab qilingan muddatdan boshlab 30 kun ichida qarz oluvchi tomonidan talablar yetarli darajada bajarilmagan taqdirda, bank sudga murojaat qilish huquqiga ega.
6.3. Ushbu shartnomada nazarda tutilmagan tomonlarning javobgarlik choralari O‘zbekiston Respublikasi qonun hujjatlariga muvofiq qo‘llaniladi.
6.4. Qarz oluvchi garov shartnomasini, sug‘urta shartnomasini va garov predmetining sug‘urta polisini ushbu shartnomaning 4-bo‘limida nazarda tutilgan muddatlarda va shartlarda o‘z vaqtida rasmiylashtirmaganligi va/yoki taqdim etmaganligi uchun bank kechiktirilgan har bir kun uchun belgilangan muddatda rasmiylashtirilmagan ta’minot summasidan 0,01% miqdorida, lekin belgilangan muddatda rasmiylashtirilmagan ta’minot summasining 50 foizidan ko‘p bo‘lmagan miqdorda penya undirish huquqiga ega.
6.5. Bank qarz oluvchining qarz miqdorining yarmidan ko‘p bo‘lmagan summada foizlar, penyalar, neustoykalarni hisoblash va undirishga, shuningdek qarz oluvchining qarz miqdorini qaytarish maqsadida qarzdor tomonidan barcha zararlarni qoplashni va bank tomonidan amalga oshirilgan xarajatlarni qaytarilishini talab qilishga haqlidir.
6.6. Penyani to‘lash taraflarni o‘ziga yuklatilgan majburiyatlarni bajarishdan yoki qoidabuzarliklarni bartaraf etishdan ozod qilmaydi.
6.7. Tomonlarning ushbu shartnomada nazarda tutilmagan javobgarlik choralari O‘zbekiston Respublikasining amaldagi qonun hujjatlari normalariga muvofiq O‘zbekiston Respublikasi hududida qo‘llaniladi. 

VII. FORS-MAJOR HOLATLARI
7.1 Taraflarga bog‘liq bo‘lmagan fors-major holatlari, ya’ni zilzila, suv toshqini va boshqa favqulodda holatlar sodir bo‘lganda, banklararo elektron tizim vaqtincha ishlamay qolganda shartnoma majburiyatlarining bajarilishi fors-major holatlari tugagunga qadar to‘xtatiladi.
7.2. Taraflar fors-major haqida ikkinchi tarafni zudlik bilan yozma ravishda xabardor qilishi shart va yozma xabar kelib tushgan vaqtdan fors-major oqibatlari qo‘llaniladi.

VIII. NIZOLARNI HAL QILISH TARTIBI
8.1. Shartnomaning ijrosi bo‘yicha yuzaga kelgan nizolar o‘zaro tomonlarning kelishuviga erishilmagan taqdirda sud tomonidan ko‘rib chiqiladi.

IX. SHARTNOMANI AMAL QILISH MUDDATI
9.1. Ikki tomonlama tuzilgan shartnoma notarial idorasi tomonidan kreditni qaytarilishi bo‘yicha ta’minot turi to‘liq rasmiylashtirilib bankka taqdim etilgandan yoki kafillik shartnomasi to‘liq rasmiylashtirilgandan yoki boshqa ta’minot turlari to‘liq rasmiylashtirilgandan so‘ng (kredit evaziga olingan mulklarni ta’minotga taqdim etish holati bundan mustasno) kuchga kiradi va mazkur shartnomada nazarda tutilgan barcha to‘lovlar to‘liq to‘languniga qadar amal qiladi.
9.2. Kredit shartnomasi imzolangan kundan so‘ng, Garovga takdim etiladigan 
1 dona __________________________________ rusumli avtomashinasining garovga qabul qilish qiymati avtomashina fuqaro nomiga rasmiylashtirilgandan so‘ng 10 (o‘n) bank ish kunidan kechikmagan holda garovga takdim etilishi shart. Ushbu muddatda taqdim etilmagan holatlarda taraflarga kredit shartnomasi bo‘yicha huquq va majburiyatlar yuklanmaydi.
9.3. Shartnoma shartlari yoki uning amal qilish muddatini o‘zgartirish, shartnomani bekor qilish tomonlarning qo‘shimcha kelishuvi yoki sud qaroriga asosan amalga oshiriladi.
9.4. Mazkur shartnomaga kiritiladigan har qanday o‘zgartish yoki qo‘shimchalar yozma ravishda tuzilib, tomonlarning vakolatli shaxslari imzosi va muhri bilan (muhri mavjud bo‘lgan taqdirda) tasdiqlanishi shart.


X. BOSHQA SHARTLAR.
10.1. Kredit shartnomasi shartlari ikkala tomon uchun bir xil majburiy yuridik kuchga ega bo‘lib, o‘zaro roziligi bo‘yicha qo‘shimcha kelishuv  rasmiylashtirilgan holda o‘zgartirilishi mumkin.
10.2. Hech bir tomon ikkinchi tomonning yozma roziligisiz ushbu kredit shartnomasi bo‘yicha huquqlarini uchinchi tomonga berib yuborish huquqiga ega emas.
10.3. Ushbu shartnomani imzolash bilan Qarz oluvchi o‘ziga tegishli zaruriy shaxsiy ma’lumotlarni Bank tomonidan olinishi, qayta ishlanishi va/yoki talab qilinishi huquqini beradi.
10.4. Kredit shartnomasini ijro etishda tomonlar O‘zbekiston Respublikasi Markaziy bankining amaldagi majburiyatlari, nizomlari va yo‘riqnomalariga asoslanadi. Korxona rahbari va bosh muxosibi lavozimlari o‘rindoshlik asosida amalga oshirilganda, Qarz oluvchi o‘rindoshlik ruxsat berilgan ustavining notarial tasdiqlangan nusxasini taqdim etishi kerak.
10.5. Marzkur shartnoma bir xil yuridik kuchga ega bo‘lgan ikki nusxada tuzilgan bo‘lib, bir nusxadan taraflarda saqlanadi.

XI. TOMONLARNING HUQUQIY MANZILI
	BANK:
	QARZ OLUVCHI:

	"Mikrokreditbank" ATB ___________________________ filiali
Manzil: ___________________________
__________________________________.
tel: _______________________________
h/v: ____________________
MFO: __________________
STIR: __________________
OKONX: ______________
	
Manzil: _____________________________
Tel: _________________________________
Pasport ma’lumotlari: ___ №________ ______________________________________ tomonidan ___.___.______ yilda berilgan

	   TOMONLARNING IMZOLARI	

		
__________________ filiali boshlig‘i:
_____________________   _____________

Bosh buxgalter:
_____________________   _____________

Huquqshunos:
_____________________   _____________

M.O‘.
	
Qarz oluvchi:  
_____________________________________

                         _____________
                                 imzo






	QARZ OLUVChI: Men, _________________ o‘z qo‘li bilan ___________________                           
ushbu shartnomani o‘qidim, shartnomadagi bo‘lim va bandlar hamda undagi so‘zlarning mazmuni, mohiyati aniq va tushunarli bo‘lganligi uchun mazkur shartnomani imzolayman va uni so‘zsiz bajaraman.

		                                                             
                                                                          ____________________
	                                                              (imzo)
Plastik karta raqami: _ _ _ _  _ _ _ _  _ _ _ _  _ _ _ _ amal qilish muddati _ _ / _ _

